Na temelju članka 4. stavka 4. Pravilnika o mobilizaciji , uvjetima i načinu rada operativnih snaga sustava civilne zaštite („Narodne Novine“ br. 69/16), načelnik Općine Gornja Rijeka dana 15. prosinca 2018.god. donosi

**SHEMU MOBILIZACIJE**

**Stožera civilne zaštite Općine Gornja Rijeka**

Članak1.

Mobilizaciju Stožera nalaže načelnik Općine, odnosno načelnik Stožera.

Članak 2.

Članovi Stožera mobiliziraju se vlastitim kapacitetima nadležnih tijela, u pravilu putem fiksne ili mobilne telekomunikacijske mreže, a mobilizacijski poziv im se uručuje naknadno pri dolasku na zborno mjesto.

Mobilizacija Stožera može se izvršiti putem teklića.

Članak 3.

Kada se odlučuje o mobilizaciji Stožera, usmeni ili pismeni nalog o mobilizaciji dostavlja se čelniku upravnog tijela Općine Gornja Rijeka nadležnom za poslove civilne zaštite, koji putem fiksne ili mobilne telekomunikacijske mreže obavještava članove Stožera o mobilizaciji ili angažira tekliće da osobno uruče mobilizacijske pozive članovima Stožera.

**SHEMA**

NAČELNIK / NAČELNIK STOŽERA

ČELNIK UPRAVNOG TIJELA

a) telefonom

b) teklićem

ČLANOVI STOŽERA

Članak 4.

Shema mobilizacije čini sastavni dio Plana djelovanja civilne zaštite Općine Gornja Rijeka.

Članak 5.

Shema mobilizacije Stožera civilne zaštite Općine Gornja Rijeka stupa na snagu danom donošenja.

KLASA: 810-03/18-01/16

URBROJ: 2137/25-18-1

Gornja Rijeka, 13.prosinca 2018.god.

**OPĆINSKI NAČELNIK:**

 **Darko Fištrović**